LIETUVOS RESPUBLIKOS FINANSŲ MINISTRAS

ĮSAKYMAS

DĖL FINANSŲ MINISTRO 2011 M. VASARIO 8 D. ĮSAKYMO NR. 1K-048 „DĖL FINANSŲ MINISTERIJOS VIEŠŲJŲ PIRKIMŲ“ PAKEITIMO

2014 m. gruodžio 19 d. Nr. 1K-471

Vilnius

1.	P a k e i č i u Lietuvos Respublikos finansų ministro 2011 m. vasario 8 d. įsakymą Nr. 1K-048 „Dėl Finansų ministerijos viešųjų pirkimų“:

1.1. Pakeičiu preambulę ir ją išdėstau taip:

„Vadovaudamasis Lietuvos Respublikos viešųjų pirkimų įstatymo 85 straipsnio 2 ir 3 dalimis:“.

1.2. Pakeičiu 4.2.3 papunktį ir jį išdėstau taip:

„4.2.3. Viešųjų ryšių skyriaus vedėjo pavaduotoją Vytautą Lenkutį, vyriausiąjį specialistą Giedrių Šniuką ir vyriausiąją specialistę Dovilę Rusytę – su viešinimu susijusių prekių ir paslaugų supaprastintiems mažos vertės viešiesiems pirkimams apklausos būdu vykdyti;“.

1.3. Nurodytuoju įsakymu patvirtintose Lietuvos Respublikos finansų ministerijos supaprastintų viešųjų pirkimų taisyklėse :

1.3.1. Pakeičiu 11 punktą ir jį išdėstau taip:

„11. Paskirtas pirkimo organizatorius vykdo mažos vertės pirkimus apklausos būdu, kai numatomos sudaryti:

11.1.	prekių ar paslaugų pirkimo sutarties vertė neviršija 30 tūkst. eurų be PVM;

11.2.	darbų pirkimo sutarties vertė neviršija 75 tūkst. eurų be PVM.“

1.3.2. Pakeičiu 29.15 papunktį ir jį išdėstau taip:

„29.15. kad pasiūlymai bus vertinami eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos centrinio banko paskelbtą orientacinį euro ir užsienio valiutos santykį, o tais atvejais, kai orientacinio euro ir užsienio valiutos santykio Europos centrinis bankas neskelbia, – pagal Lietuvos banko skelbiamą orientacinį euro ir užsienio valiutos santykį paskutinę pasiūlymų pateikimo termino dieną;“.

1.3.3. Pakeičiu 55.3 papunktį ir jį išdėstau taip:

„55.3. supaprastintų pirkimų atveju pirkimo sutarties vertė mažesnė kaip 3 tūkst. eurų be PVM arba kai pirkimo sutartis sudaryta atlikus mažos vertės pirkimą.“

1.3.4. Pakeičiu 61 punktą ir jį išdėstau taip:

„61. Pirkimo sutartis gali būti sudaroma žodžiu, kai prekių ar paslaugų pirkimo sutarties vertė yra mažesnė kaip 3 tūkst. eurų be PVM ir sutartinių įsipareigojimų vykdymas nėra užtikrinamas Lietuvos CK nustatytais prievolių įvykdymo užtikrinimo būdais.“

1.3.5. Pakeičiu 62 punktą ir jį išdėstau taip:

„62. Pirkimo sutarties sąlygos pirkimo sutarties galiojimo laikotarpiu negali būti keičiamos, išskyrus tokias pirkimo sutarties sąlygas, kurias pakeitus nebūtų pažeisti Viešųjų pirkimų įstatyme nustatyti principai ir tikslai bei tokiems pirkimo sutarties sąlygų pakeitimams yra gautas Viešųjų pirkimų tarnybos sutikimas. Viešųjų pirkimų tarybos sutikimo nereikalaujama, kai atlikus pirkimą sudarytos sutarties vertė yra mažesnė kaip 3 tūkst. eurų be PVM arba kai pirkimo sutartis sudaryta atlikus mažos vertės pirkimą.“

1.3.6. Pakeičiu 64 punktą ir jį išdėstau taip:

„64. Preliminarioji sutartis gali būti sudaroma tik raštu, ne ilgesniam kaip 4 metų laikotarpiui. Preliminariosios sutarties pagrindu sudaroma pagrindinė sutartis, atliekant prekių ir paslaugų pirkimus, kurių pirkimo sutarties vertė yra mažesnė kaip 3 tūkst. eurų be PVM, gali būti sudaroma žodžiu. Tuo atveju, kai pagrindinė sutartis sudaroma žodžiu, šių taisyklių 67–71 punktuose nustatytas bendravimas su tiekėjais gali būti žodžiu.“

1.3.7. Pakeičiu 112.1.4.2 papunktį ir jį išdėstau taip:

„112.1.4.2. sudaromos prekių ar paslaugų pirkimo sutarties vertė neviršija 30 tūkst. eurų be PVM; darbų pirkimo sutarties vertė – 75 tūkst. eurų be PVM;“.

1.3.8. Pakeičiu 115.1 papunkčio pirmąją pastraipą ir ją išdėstau taip:

„115.1. pirkimo sutarties vertė viršija 3 tūkst. eurų be PVM ir:“.

1.3.9. Pakeičiu 121.1 papunktį ir jį išdėstau taip:

„121.1. pirkimo sutarties vertė neviršija 3 tūkst. eurų be PVM;“.

1.3.10. Pakeičiu 178 punktą ir jį išdėstau taip:

„178. Finansų ministerija suinteresuotiems kandidatams ir suinteresuotiems dalyviams išskyrus atvejus, kai supaprastinto pirkimo sutarties vertė mažesnė kaip 3 tūkst. eurų be PVM, nedelsdama (ne vėliau kaip per 5 darbo dienas) praneša apie priimtą sprendimą sudaryti pirkimo sutartį ar preliminariąją sutartį arba sprendimą dėl leidimo dalyvauti pirkime taikant dinaminę pirkimo sistemą, pateikia šių taisyklių 179 punkte nurodytos atitinkamos informacijos, kuri dar nebuvo pateikta pirkimo procedūros metu, santrauką ir nurodo nustatytą pasiūlymų eilę, laimėjusį pasiūlymą, tikslų atidėjimo terminą. Finansų ministerija taip pat turi nurodyti priežastis, dėl kurių buvo priimtas sprendimas nesudaryti pirkimo sutarties ar preliminariosios sutarties, pradėti pirkimą ar dinaminę pirkimų sistemą iš naujo.“

1.3.11. Pakeičiu 5 priedą ir jį išdėstau nauja redakcija (pridedama).

2. Šis įsakymas įsigalioja nuo 2015 m. sausio 1 d.

Finansų ministras	Rimantas Šadžius

Supaprastintų viešųjų pirkimų taisyklių

5 priedas

(Lietuvos Respublikos finansų ministerijos viešųjų pirkimų žurnalo forma)
LIETUVOS RESPUBLIKOS FINANSŲ MINISTERIJOS VIEŠŲJŲ PIRKIMŲ ŽURNALAS
PASLAUGOS / PREKĖS AR DARBŲKATEGORIJA	KODAS PAGAL BVPŽ	PAVADINIMAS	VIEŠŲJŲ PIRKIMŲ NUMERIS	SUTARTIES	TIEKĖJAS	VIEŠŲJŲ PIRKIMŲ ĮSTATYMO STRAIPSNIS, DALIS IR PUNKTAS, KURIUO VADOVAUJANTIS ATLIKTAS PIRKIMAS	SUPAPRASTINTŲ VIEŠŲJŲ PIRKIMŲ TAISYKLIŲ PUNKTAS (PAPUNKTIS), KURIUO VADOVAUJANTIS ATLIEKAMA APKLAUSA	PRIEŽASTIS, KODĖL NESUDARYTA SUTARTIS, JEI JI NESUDARYTA	VYKDYTOJAS*	VIEŠŲJŲ PIRKIMŲ BŪDAS	PIRKIMAS ATLIKTAS VADOVAUJANTIS VPĮ 13 ARBA 91 STR.	PIRKIMUI TAIKYTI ŽALIESIEMS PIRKIMAMS NUSTATYTI APLINKOS APSAUGOS KRITERIJAI	PIRKIMAS ELEKTRONINIS IR ATLIKTAS CVP IS	PIRKIMAS, SUSIJĘS SU PROJEKTU IR/ARBA PROGRAMA, FINANSUOJAMA EUROPOS SĄJUNGOS LĖŠOMIS	PIRKIMAS INOVATYVUS	PIRKIMAS, KURIAME BUVO TAIKOMI ENERGIJOS VARTOJIMO EFEKTYVUMO REIKALAVIMAI	PIRKIMAS SUSIJĘS SU LITERATŪROS, MOKSLO IR MENO KŪRINIŲ AUTORIŲ, ATLIKĖJŲ AR JŲ KOLEKTYVO PASLAUGŲ, TAIP PAT MOKSLO, KULTŪROS IR MENO SRIČIŲ PROJEKTŲ VERTINIMO IR PRETENDENTŲ GAUTI TEISĖS AKTŲ NUSTATYTA TVARKA ĮSTEIGTAS PREMIJAS VEIKLOS ŠIOSE SRITYSE VERTINIMO PASLAUGŲ ĮSIGIJIMU

NUMERIS	DATA	TRUKMĖ	VERTĖ BE PVM, EURAIS	VERTĖ SU PVM, EURAIS

* FM – Lietuvos Respublikos finansų ministerija, CPVA – VšĮ Centrinė projektų valdymo agentūra, FMĮI – Lietuvos Respublikos finansų ministerijos įgaliota institucija – CPO.